**ELŐTERJESZTÉS**

Tiszavasvári Város Önkormányzata Képviselő-testületének

2025. február 20-án

tartandó rendes ülésére

Az előterjesztés tárgya: **Az Egyesített Közművelődési Intézmény és Könyvtár igazgatói álláshelyének betöltésére vonatkozó pályázat kiírásáról**

Iktatószám: TPH/3165/2025.

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pont |
| Szociális és Humán Bizottság | Szmsz 5. melléklet 1.3 pont |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés: nincs

Tiszavasvári, 2025. február 14.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Az Egyesített Közművelődési Intézmény és Könyvtár igazgatói álláshelyének betöltésére vonatkozó pályázat kiírásáról**

**Tisztelt Képviselő-testület!**

**Tiszavasvári Város Önkormányzata Képviselő-testülete a 444/2019. (XII.19.) Kt. számú határozatával döntött** az Egyesített Közművelődési Intézmény és Könyvtár igazgatói álláshelyének betöltésére vonatkozó **pályázat elbírálásáról,** mely alapján az intézmény vezetésével **2020. január 1. napjától 2024. december 31. napjáig tartó időtartamra Kulcsár Lászlónét bízta meg**.A vezető személye e megbízás alapján került bejegyzésre a törzskönyvi nyilvántartásba.

A megbízás tartama alatt – **2020. november 1-jétől - életbe** lépett a *kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról* szóló **2020. évi XXXII. törvény,** mely alapján **a kulturális intézményben foglalkoztatottak közalkalmazotti jogviszonya** a törvény erejénél fogva **2020. november 1-jével a munka törvénykönyvéről szóló 2012. évi I. törvény szerinti jogviszonnyá alakul át.**

A közalkalmazottak jogállásáról szóló törvény értelmében az átalakulás előtt a vezetők jogviszonyát közalkalmazotti alapjogviszony és ehhez tartozó vezetői megbízás együttesen alkotta. Az átalakulást követően **az új Mt. szerinti jogviszonyban nem válik el az alapjogviszony és a vezetői megbízás**, ezért külön vezetői megbízás nélkül, igazgató munkakörben látta el eddig feladatait.

Az új szabályozásnak megfelelően tehát az intézmény vezetőjével **2020. november 1-jétől határozatlan időtartamú munkaviszonyt** létesített a Képviselő-testület, mint munkáltatói jogkörgyakorló, **vezető állású munkavállalóként, intézményvezető igazgató munkakörben**, figyelemmel arra a rendelkezésre, hogy a jogviszony átalakulása nem érinti a jogviszony időtartamát.

A Magyar Államkincstár 2025. január 10. napján kelt végzéssel értesített arról, hogy az EKIK vezetőjének kinevezése 2024. december 31. napján lejárt. A bejegyzéshez a vezető **érvényes és hatályos munkaszerződését** megküldtem a Magyar Államkincstárnak, azonban a bejegyzési kérelmünk elutasításra került, az csak új kinevezéssel történhet meg a törzskönyvi nyilvántartási rendszerbe. Ehhez azonban **a most hatályos** - *a kulturális intézményben foglalkoztatottak munkaköreiről és foglalkoztatás követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáró*l szóló - **39/2020. (X.30.) EMMI rendelet** (továbbiakban: EMMI rendelet) szabályai alapján **új** **pályázati eljárás lefolytatása szükséges.**

A pályázat elbírálásáig az EMMI rendelet 5. § (9) bekezdése szerint a követelményeknek megfelelő személyt **120 napig ideiglenesen megbízhatja** a Képviselő-testület **az intézményvezetői feladatok ellátásával**, legfeljebb 120 napra. Erről külön előterjesztés

Az EMMI rendelet szabályozása a pályázati eljárásra vonatkozóan:

*„3. § (1)* ***A kulturális intézmény vezetője****, valamint a Magyar Nemzeti Levéltár megyei tagintézményének igazgatója (a továbbiakban együtt: intézményvezető) munkaköre betöltésének – a (2) és (3) bekezdésben foglalt eltéréssel –* ***feltétele a kulturális intézmény intézménytípusának megfelelően, az 1. mellékletben meghatározott követelményeknek való megfelelés****.*

*(2) Az* ***integrált kulturális intézmény intézményvezetőjének*** *az integrált kulturális intézmény* ***legalább egyik intézménytípusa kapcsán*** *az intézményvezetőre meghatározott, (1) bekezdés szerinti feltételeknek* ***kell megfelelnie.***

*(3) Más kulturális intézménnyel összevont levéltár esetében a (2) bekezdésben az integrált kulturális intézmény intézményvezetőjére vonatkozó rendelkezést kell megfelelően alkalmazni.*

*4. § (1)* ***Az állami vagy önkormányzati fenntartású kulturális intézményben a vezető állású munkavállaló esetében a munkakör betöltésének feltétele államháztartási és vezetési ismereteket nyújtó, legalább 120 órás képzés*** *(a továbbiakban: képzés) igazolt elvégzése. Ennek hiányában a vezető állású munkavállalói munkakör betöltését követő két éven belül köteles a képzést elvégezni, és az azt igazoló okiratot be kell mutatni a munkáltatói jogkör gyakorlójának. Aki a képzést határidőben nem végzi el, és a képzés elvégzését igazoló okiratot nem mutatja be, a munkakörben nem foglalkoztatható tovább.*

*(2) Mentesül a képzés elvégzésének kötelezettsége alól, aki jogász vagy közgazdász szakképzettséggel rendelkezik, vagy a képzést az intézményvezetői munkakör betöltését megelőzően elvégezte, és azt okirattal igazolja.*

*5. § (1)* ***Az intézményvezetői munkakör betöltésére kiírt pályázati felhívásban meg kell jelölni***

*a) a betöltendő munkakör megnevezését és a munkakörbe tartozó lényeges feladatokat,*

*b) a munkakör betöltésének feltételeit,*

*c) a javadalmazásra, illetve annak megállapításának módjára vonatkozó információkat,*

*d) a munkaviszony kezdő és befejező időpontját,*

***e) a munkaviszony befejező időpontját követően – ha a munkáltatói jogkör gyakorlója ezt a lehetőséget a pályázó számára biztosítja – a kulturális munkakörben határozatlan időre történő továbbfoglalkoztatás lehetőségét és annak feltételeit,***

*f) a pályázat benyújtásának feltételeit és elbírálásának határidejét.*

*(2) A pályázati felhívást közzé kell tenni a kulturális intézmény, valamint fenntartójának honlapján. A közzététel napjának a fenntartó vagy ennek hiányában a kulturális intézmény honlapján való megjelenést kell tekinteni.*

*(3) A pályázat benyújtásának a határideje a pályázati felhívás közzétételétől számított harminc napnál rövidebb nem lehet.*

*(4) A pályázatnak tartalmaznia kell a pályázó szakmai önéletrajzát, részletes szakmai és vezetési programját, továbbá a pályázati felhívásban megfogalmazott feltételek teljesítésének hitelt érdemlő igazolását.*

*(5) A pályázat lebonyolítására vonatkozó teljes dokumentációt – a benyújtott pályázatokkal együtt – egységes ügyiratként kell kezelni.*

*(6) A pályázati eljárásban a munkáltatói jogkör gyakorlójának biztosítania kell, hogy a pályázat iránt érdeklődők a pályázat elkészítéséhez szükséges tájékoztatást megkapják, és a kulturális intézményt megismerhessék.*

*(7) Az (1) bekezdés szerinti pályázat legfeljebb 5 év határozott időtartamra írható ki.*

*(8) A pályázatot legkésőbb az intézményvezetői munkakört betöltő munkavállaló intézményvezetői munkakörben történő foglalkoztatásának vagy munkaviszonyának megszűnése előtt 90 nappal ki kell írni. Amennyiben a pályázat eredménytelenül zárul, a pályázat megismételt kiírásáról 90 napon belül gondoskodni kell.*

*(9) Ha az intézményvezető munkaviszonyának megszűnését vagy az intézményvezetői munkakörben történő foglalkoztatása megszűnését követő napon az intézményvezetői munkakör nem kerül betöltésre, a munkáltatói jogkör gyakorlója az 1. mellékletben meghatározott követelményeknek megfelelő foglalkoztatottját legfeljebb 120 nap időtartamra pályázat lefolytatása nélkül is megbízhatja az intézményvezetői feladatok ellátásával.*

*6. § (1) Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott, – a kulturális intézmény alapfeladatait érintően szakértelemmel rendelkező tagokból álló – bizottság hallgatja meg. A bizottság tagjai között helyet kell kapnia*

*a) ha a kulturális intézményben működik üzemi tanács, annak egy képviselőjének,*

*b) a kulturális intézmény fenntartója legalább egy képviselőjének, továbbá*

*c) a kulturális intézmény alaptevékenységének megfelelő*

*ca) országos szakmai szervezet egy képviselőjének vagy*

*cb) a kulturális szakértői nyilvántartásban szereplő kulturális szakértőnek és*

*cc) a kulturális intézményben képviselettel bíró reprezentatív szakszervezet – ha van ilyen – egy képviselőjének.*

*(2) A munkáltatói jogkör gyakorlója a pályázatokról a bizottság írásba foglalt véleményét mérlegelve, a pályázati határidő lejártát követő hatvan napon belül, vagy ha e jogot testület gyakorolja, a következő ülésén dönt.”*

Fentiekben ismertetett jogszabályhelyeknek megfelelően a határozat-tervezet melléklete szerinti **pályázati felhívást javaslom elfogadásra** a Képviselő-testületnek, azzal, hogy az EMMI rendelet 5. § (1) bekezdés e) pontja alapján a **munkáltatói jogkör gyakorlója biztosítsa a határozatlan idejű továbbfoglalkoztatás lehetőségét** az intézményben a vezetői megbízás lejártát követően.

Javaslom, hogy a pályázat elbírálásából érvénytelenség miatt kerüljön kizárásra azon pályázó pályázata, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát.

Tájékoztatom a Képviselő-testület tagjait, hogy a határozat-tervezetben szereplő pályázat a pályázati felhívást közzé kell tenni a kulturális intézmény, valamint fenntartójának honlapján.

Az érvényes pályázatot benyújtó pályázót a pályázati határidő lejártát követő harminc napon belül **a munkáltatói jogkör gyakorlója által létrehozott, – a kulturális intézmény alapfeladatait érintően szakértelemmel rendelkező tagokból álló – bizottság hallgatja meg***. (III. határozat-tervezet)*

**A bizottság tagjai között helyet kell kapnia**

a) ha a kulturális intézményben működik üzemi tanács, annak egy képviselőjének,

b) a kulturális intézmény fenntartója legalább egy képviselőjének, továbbá

c) a kulturális intézmény alaptevékenységének megfelelő

ca) országos szakmai szervezet egy képviselőjének vagy

cb) a kulturális szakértői nyilvántartásban szereplő kulturális szakértőnek és

cc) a kulturális intézményben képviselettel bíró reprezentatív szakszervezet – ha van ilyen – egy képviselőjének.

A munkáltatói jogkör gyakorlója a pályázatokról a **bizottság írásba foglalt véleményét mérlegelve**, a pályázati határidő lejártát követő hatvan napon belül, vagy ha e jogot testület gyakorolja, a következő ülésén **dönt**. Egyebekben a pályázat elbírálásának rendjét a munkáltató határozza meg.

Tájékoztatom a tisztelt Képviselőket, hogy Tiszavasvári városában közművelődési, könyvtári, illetve múzeumi feladatok vonatkozásában **nem működik üzemi tanács.**

Javaslom, hogy a Képviselő-testület – a rendeletben meghatározottaknak eleget téve – a pályázatokat véleményező szakértői bizottságba 1. Virág Zsuzsa kulturális szakértőt, 2. Gazdagné dr. Tóth Mariannát, a Tiszavasvári Polgármesteri Hivatal Önkormányzati és Jogi Osztály osztályvezetőjét, 3. Dr. Bur Beátát, a Tiszavasvári Város Önkormányzata Képviselő-testülete Szociális és Humán Bizottságának elnökét delegálja.

Kérem a Tisztelt Képviselő-testületet, hogy fentiek figyelembevétele mellett a határozat-tervezetet megtárgyalni és elfogadni szíveskedjen.

Tiszavasvári, 2025. február 14.

**Balázsi Csilla**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2025. (II.20.) Kt. sz.**

**határozata**

**Az Egyesített Közművelődési Intézmény és Könyvtár intézményvezető igazgató munkakörének betöltésére vonatkozó pályázat kiírásáról**

Tiszavasvári Város Önkormányzata Képviselő-testülete

1. **Pályázatot ír ki** az **Egyesített Közművelődési Intézmény és Könyvtár** (4440 Tiszavasvári, Szabadság tér 1.) **vezetésére, intézményvezető igazgató munkakör (vezető állású munkavállaló) betöltésére**, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, a munka törvénykönyvéről szóló 2012. évi I. törvény, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendeletben foglaltak alapján, a határozat mellékletét képező pályázati kiírás szerint.

2. Felkéri a polgármestert, hogy gondoskodjon a pályázati felhívás közzétételéről Tiszavasvári Város és az Egyesített Közművelődési Intézmény és Könyvtár honlapján, valamint a Tiszavasvári Polgármesteri Hivatal hirdetőtábláján.

**Határidő**: azonnal, illetve esedékességkor **Felelős:** Balázsi Csilla polgármester

..../2025. (II.20.) Kt. számú határozat melléklete

1. **sz. melléklet**

**Tiszavasvári Város Önkormányzata Képviselő-testülete** a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, a munka törvénykönyvéről szóló 2012. évi I. törvény, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendeletben foglaltak alapján

**pályázatot hirdet**

**az Egyesített Közművelődési Intézmény és Könyvtár**

**intézményvezető igazgató munkakör betöltésére**

**A munkaviszony időtartama:** legfeljebb 5 évre szóló határozott idejű munkaviszony, azzal, hogy a munkáltatói jogkör gyakorlója biztosítja a határozatlan idejű továbbfoglalkoztatás lehetőségét az intézményben a vezetői megbízás lejártát követően, a munkakörbe tartozó lényeges feladatok a pályázó iskolai végzettségének, szakképesítésének függvényében kerülnek majd megállapításra.

**Foglalkoztatás jellege:**teljes munkaidő

**A határozott idejű magasabb vezetői munkaviszony kezdő időpontja:** 2025. április 1.

**A határozott idejű magasabb vezetői munkaviszony befejező időpontja:** 2030. március 31.

**A munkavégzés helye:**Egyesített Közművelődési Intézmény és Könyvtár, Szabolcs-Szatmár-Bereg Vármegye, 4440 Tiszavasvári, Szabadság tér 1.

**A munkakör megnevezése:**intézményvezető (igazgató) – vezető állású munkavállaló

**A munkakörbe tartozó, illetve a vezetői megbízással járó lényeges feladatok:**

Feladata az intézmény irányítása, ellenőrzési, munkáltatói feladatainak ellátása, a felelős költségvetési gazdálkodás, szakszerű és törvényes intézményi működtetés, alapító okirat szerinti feladatok ellátása, kapcsolattartás a fenntartóval és a különböző szakmai szervekkel. Döntés az intézmény működésével kapcsolatos minden olyan ügyben, melyet jogszabály a hatáskörébe utal. Az intézményben dolgozók munkájának irányítása, ellenőrzése. A Szervezeti és Működési Szabályzatban, valamint a hatályos jogszabályokban biztosított, hatáskörébe utalt munkáltatói jogok gyakorlása. A fenntartó felé beszámoló készítése az intézmény működéséről, tevékenységéről.

**Díjazás és juttatások:**

A díjazás és juttatások megállapítása a munka törvénykönyvéről szóló 2012. évi I. törvény, valamint Tiszavasvári Város Önkormányzata mindenkori költségvetési rendeletének vonatkozó rendelkezései figyelembevételével a felek megegyezése alapján történik.

**Pályázati feltételek:**

* Az integrált kulturális intézmény legalább egyik intézménytípusa kapcsán a 39/2020.(X.30.) EMMI rendelet 1. mellékletében az intézményvezetőre meghatározott követelményeknek való megfelelés;
* Államháztartási és vezetési ismereteket nyújtó, legalább 120 órás képzés igazolt elvégzése. Ennek hiányában a vezető állású munkavállalói munkakör betöltését követő két éven belül köteles a képzést elvégezni, és az azt igazoló okiratot be kell mutatni a munkáltatói jogkör gyakorlójának. Aki a képzést határidőben nem végzi el, és a képzés elvégzését igazoló okiratot nem mutatja be, a munkakörben nem foglalkoztatható tovább. Mentesül a képzés elvégzésének kötelezettsége alól, aki jogász vagy közgazdász szakképzettséggel rendelkezik, vagy a képzést az intézményvezetői munkakör betöltését megelőzően elvégezte, és azt okirattal igazolja;
* magyar állampolgárság, állampolgár vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik;
* büntetlen előélet, valamint annak igazolása, hogy nem áll a tevékenység folytatását kizáró foglalkoztatástól eltiltás hatálya alatt;
* cselekvőképesség;
* vagyonnyilatkozat-tételi eljárás lefolytatásának vállalása a megbízást követően.

**A pályázat részeként benyújtandó iratok, igazolások:**

* fényképes szakmai önéletrajz;
* az intézmény vezetésére, fejlesztésére vonatkozó program;
* végzettséget tanúsító bizonyítványok, szakmai gyakorlatot, valamint az egyéb képzettséget, nyelvismeretet igazoló okiratok másolatai;
* 3 hónapnál nem régebbi hatósági bizonyítvány, mely igazolja a büntetlen előéletet és azt, hogy nem áll a tevékenység folytatását kizáró foglalkozástól eltiltás hatálya alatt;
* nyilatkozat/hozzájárulás a pályázati anyagban foglalt személyes adatok pályázati eljárással összefüggésben szükséges kezeléséhez;
* hozzájárulás, hogy a pályázati anyagot a véleményezésre jogosultak megismerhetik;
* nyilatkozat/hozzájárulás, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII. törvényben meghatározott vagyonnyilatkozat tételi eljárás lefolytatását;
* nyilatkozat, hogy – pályázatával kapcsolatban – az elbíráló üléseken kívánja-e zárt ülés megtartását, illetve nyilvános ülés esetén a személyes adatainak zártan történő kezelését;
* a pályázó nyilatkozata arról, hogy a pályázó nem áll cselekvőképességet kizáró vagy korlátozó gondnokság alatt;
* nyilatkozat arról, hogy a pályázó magyar állampolgár vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik;
* nyilatkozat annak vállalásáról, hogy megbízása esetén – amennyiben azzal nem rendelkezik - a megbízást követő két éven belül az államháztartási és vezetési ismereteket nyújtó, legalább 120 órás képzést elvégzi, vagy ellenkező esetben csatolja ezen kötelezettség alóli mentességet igazoló dokumentumokat,
* előnyt jelentő feltétel fennállása esetén az azt alátámasztó dokumentumok

**A munkakör betölthetőségének időpontja:**A munkakör a pályázatok elbírálását követően azonnal betölthető. A munkáltató 3 hónap próbaidőt köt ki.

**A pályázat benyújtásának határideje:** 2025. március 21.

A pályázati kiírással kapcsolatosan további információt Balázsi Csilla polgármester nyújt, a +36-42/520-500 telefonszámon.

**A pályázatok benyújtásának módja:**

Postai úton, a pályázatnak Tiszavasvári Város Önkormányzatának Képviselő-testülete címére történő megküldésével (4440 Tiszavasvári, Városháza tér 4.). Kérjük a borítékon feltüntetni a munkakör megnevezését: **intézményvezető igazgató.**

**A pályázat elbírálásának módja, rendje, elbírálásának határideje:**

A pályázatokat a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet alapján összehívott szakmai bizottság véleményezi.

A pályázat elbírálására jogosult Képviselő-testület a bizottság írásba foglalt véleményét mérlegelve a vezetői megbízás létesítéséről (munkaviszony létesítéséről) a pályázati határidő lejártát követő hatvan napon belül dönt.

**A pályázat elbírálásánál előnyt jelent:** 3-5 év vezetői gyakorlat

**A pályázati kiírás közzétételének helye, ideje:**

Tiszavasvári város honlapján – [www.tiszavasvari.hu](http://www.tiszavasvari.hu) - 2025. február 21.

Egyesített Közművelődési Intézmény és Könyvtár honlapján – [www.kulturatvasvari.hu](http://www.kulturatvasvari.hu) -2025. február 21.

**A munkáltatóval kapcsolatban további információt a**[www.tiszavasvari.hu](http://www.tiszavasvari.hu) **honlapon szerezhet.**

A személyes adatok kezelője: Tiszavasvári Város Önkormányzata, Tiszavasvári Polgármesteri Hivatal.

Az adatkezelés célja: a tisztségre megfelelő pályázó kiválasztása.

Az adatkezelés jogalapja: EU 2016/679. számú rendelet 6. cikk 1.) bekezdés a) pontja alapján az érintett magánszemély hozzájárulása.

Az adatkezelés időtartama: a sikeres pályázó kiválasztását követő 8. munkanapig, ezt követően a sikertelen pályázati anyagok visszaküldésre kerülnek. A személyes adatokat megismerő személyek köre: a pályázati kiírás technikai megvalósításában közreműködő köztisztviselők, illetve a pályázatról döntő személyek.

Egyéb tájékoztatás: a pályázó kifejezett nyilatkozatában visszavonhatja pályázatát, kérheti személyes adatai törlését, illetve megtekintheti a részletes adatkezelési tájékoztatót.

A pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja vagy hiányosan csatolja, aki határidőn túl nyújtja be, a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát). A pályázat kiírója fenntartja a jogot, hogy a pályázati eljárást érvényes pályázatok esetén is indoklás nélkül eredménytelenné nyilvánítsa.

A pályázat beadásával a pályázó egyúttal minden, az előbbiekben meghatározott feltételt magára nézve kötelezőnek elfogad.

Az érvénytelen pályázatot benyújtókat, valamint a nem nyertes pályázókat e-mailben értesítjük.

**A pályázat elbírálásának határideje:** a pályázati határidő lejártát követő rendes képviselő-testületi ülés

**A pályázati kiírás további közzétételének helye, ideje:** Tiszavasvári Polgármesteri Hivatal hirdetőtáblája – 2025. február 21.

**HATÁROZAT-TERVEZET II.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2025.(II.20.) Kt. sz.**

**határozata**

**Az Egyesített Közművelődési Intézmény és Könyvtár igazgatói álláshelyére kiírt pályázatot elbíráló bizottság tagjainak megválasztásáról**

Tiszavasvári Város Önkormányzatának Képviselő-testülete a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendeletben foglaltak alapján az alábbiakról dönt:

1. Az Egyesített Közművelődési Intézmény és Könyvtár intézményvezető igazgató munkakörre benyújtott érvényes pályázatok véleményezésére háromtagú eseti bizottságot hoz létre. A bizottság írásbeli véleményének polgármesterhez történő leadását követően a bizottság külön intézkedés nélkül megszűnik.

Az eseti bizottság tagjai:

Virág Zsuzsa kulturális szakértőt (mint külső szakértőt),

Gazdagné dr. Tóth Mariannát, a Tiszavasvári Polgármesteri Hivatal Önkormányzati és

Jogi Osztály osztályvezetőjét,

Dr. Bur Beáta Tiszavasvári Város Önkormányzata Képviselő-testületének

Szociális és Humán Bizottságának elnökét bízza meg.

**Határidő:** esedékességkor **Felelős:** Balázsi Csilla polgármester

2. Felkéri a polgármestert, hogy az eseti bizottság tagjait értesítse a döntésről.

**Határidő**: esedékességkor **Felelős:** Balázsi Csilla polgármester