**ELŐTERJESZTÉS**

Tiszavasvári Város Önkormányzata

Képviselő-testületének

**2025. február 20-án tartandó rendes ülésére**

**Az előterjesztés tárgya:** **Előterjesztés a Kornisné Központ tálalókonyhájának üzemeltetéséről**

**Mellékletek: -**

**Előterjesztés iktatószáma:** TPH/3201/2023.

**Az előterjesztés előadója:** Balázsi Csilla polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.9. |
| Szociális és Humán Bizottság | SZMSZ 5. melléklet 1.9 |

**Az ülésre meghívni javasolt szervek, személyek:**

|  |  |  |
| --- | --- | --- |
| Tiva-Szolg Kft. ügyvezetője | Dr. Groncsák Andrea | tivaszolgnonprofitkft@gmail.com |
| Kornisné Liptay Elza Szociális és Gyermekjóléti központ intézményvezetője | Makkai Jánosné | makkai.janosne@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2025. február 14.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**Előterjesztés a Kornisné Központ tálalókonyhájának üzemeltetéséről**

**Tisztelt Képviselő-testület!**

A Kornisné Liptay Elza Szociális és Gyermekjóléti Központbana **szociális alapszolgáltatások keretében nyújtott étkeztetés alapellátáshoz, valamint a bentlakásos - az idősek otthona és fogyatékos személyek otthona** – **ellátásokhoz** kapcsolódó **étkeztetési feladatok átszervezéséről** Képviselő-testületa 138/2023. (V.25.) Kt. számú **határozattal döntött.** Ez alapján a **Tiva-Szolg. Kft.** biztosítja az **étkeztetési feladatatokat –** ide nem értve az étel kiszállítását **- 2023. július 1. napjától,** a 2023. május 26. napján kelt közszolgáltatási szerződés alapján.

**I. Jelenleg a szerződés módosítása az alábbiak okán vált szükségessé:**

1. A **munkamegosztás** gyakorlata az volt, hogy az **étel elkészítését és az intézmény tálalókonyháján történő kiadagolását** a Tiva-Szolg. Kft. végezte, az **étel kiszállítása** a főzőkonyháról az intézménybe pedig a Kornisné Központ feladata volt. A feladat ellátása során szerzett tapasztalatok azt igazolják, hogy **hatékonyabban lenne szervezhető** a napi szintű munkavégzés, **ha az étel kiszállítását a Tiva-Szolg Kft. végezné, az intézmény tálalókonyháján történő kiadagolást pedig a Kornisné Központ.** A feladat **2023**. évi kiszervezésére tekintettel a Kornisné Központ **engedélyezett álláshelyeinek száma 8 fővel került csökkentésre**, ugyanis az étkeztetési feladatokat végző személyek a Tiva-Szolg. Kft. munkavállalói lettek. Jelenleg az **egyes részfeladatok átcsoportosítása okán** a Tiva-Szolg. Kft-től **4 fő munkavállaló kerülne vissza a Kornisné Központ alkalmazásába**. Ezek a személyek munkaviszonyból közalkalmazotti jogviszonyba kerülnek át, azzal, hogy munkavégzésük helye ezt követően is a Kornisné Központ lesz. Az ezzel kapcsolatos **munkáltatói intézkedések az intézményvezetők hatáskörébe** tartoznak.

A jelenlegi módosítás a részfeladatok ellátásában a hatályos közszolgáltatási szerződés tárgyát közvetlenül nem érinti, abban csupán a **feladatok pontosítása** szükséges. A szerződés **1.2 pontja egészülne ki** azzal a két **részfeladattal, amit a Tiva-Szolg. Kft. végez: az étel elkészítése és kiszállítása az intézménybe,** azzal, hogy az **étel kiadagolása és kiosztása a Kornisné Központ feladata, saját dolgozói bevonásával**.

**2.** A szerződésben rögzítésre került, hogy a feladat ellátásához **szükséges fedezetet az önkormányzat helyett az általa fenntartott, a feladatot ténylegesen ellátó költségvetési szerv, a Kornisné Központ biztosítja közvetlenül az önkormányzati tulajdonú gazdasági társaság** – Tiva-Szolg Kft. – **részére, működési támogatás formájában**.

A működési támogatás **az étkeztetés önköltsége** (valamennyi felmerülő kiadás**) alapján** **1 adagra vetítve kerül meghatározásra, szorozva a naponta ellátásban részesülő személyek számával.** Ennek összege 1752 forintban lett megállapítva, a következő irányadó önköltségszámítás elkészítéséig. A jelenleg irányadó önköltség a Képviselő-testület **6/2024. (II.15.) Kt. számú határozatában – bruttó 1927 forint - lett rögzítve**, jelenleg **ez képezi alapját** a működési támogatásnak. **Javaslom,** hogy a szerződés 3.2.2 pontja ne tartalmazza a konkrét önköltség összegét, figyelemmel arra, hogy az összeg változásakor a szerződés módosítása lenne indokolt. Ehelyett a Képviselő-testület által határozatban megállapított **mindenkori önköltség összege kerüljön feltüntetésre a szerződésben**.

**II. Használati szerződés:**

A feladatellátáshoz szükséges helyiség **ingyenes** **használatára külön szerződést kötöttünk a Tiva-Szolg. Kft-vel a Kornisné Központ tálalókonyhájának használatára,** mivel az ételek **kiadagolása ott történt.** Tekintve, hogy ezt a részfeladatot március 1-jétől az intézmény saját dolgozói végzik az intézmény konyhájában, így a **használati szerződés okafogyottá** vált. **Javaslom annak közös megegyezéssel történő megszüntetését** a 2. határozat-tervezetben foglaltak elfogadásával.

Mindezek alapján kérem a tisztelt Képviselő-testületet, hogy a határozat-tervezetet elfogadni szíveskedjen.

Tiszavasvári, 2025. február 14.

**Balázsi Csilla**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2025. (II.20.) Kt. számú**

**határozata**

**Előterjesztés a Kornisné Központ tálalókonyhájának üzemeltetéséről**

(mely egyben a Tiszavasvári Településszolgáltatási és Vagyonkezelő Nonprofit Kft. .../2025. (II.20.) számú alapítói döntése)

Tiszavasvári Város Önkormányzata Képviselő-testülete „**Előterjesztés a Kornisné Központ tálalókonyhájának üzemeltetéséről”** című előterjesztéssel kapcsolatbanaz alábbi határozatot hozza: alábbi

1.1 **Úgy** **dönt**, hogy kezdeményezi **2025. március 1. napjával** a **Tiva-Szolg Nonprofit Kft-vel és Kornisné Liptay Elza Szociális és Gyermekjóléti Központtal – a** bentlakásos szociális ellátásokhoz: **idősek otthona és fogyatékos személyek otthona ellátásokhoz kapcsolódó étkeztetési feladatok ellátására - kötött,** 2023. május 26. napján kelt **közszolgáltatási szerződés 1.2 és 3.2.2 pontjainak módosítását, az alábbiak szerint:**

**„1.2** A Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján **az önkormányzat** az **alábbi önkormányzati közfeladatok** **ellátására a Tiva-Szolg Nonprofit Kft-t jelöli ki:**

**Kornisné Liptay Elza Szociális és Gyermekjóléti Központ által biztosított**

* bentlakásos szociális ellátásokhoz - **idősek otthona és fogyatékos személyek otthona - ellátásokhoz kapcsolódó étkeztetési feladatok ellátását, mely magában foglalja az étel elkészítését és a Kornisné Központba történő kiszállítását**;
* a szociális alapszolgáltatás keretében nyújtott **szociális étkeztetést,** ide értve az étel kiszállítását is”

„**3.2.2** **Jelen szerződés hatályba lépésétől** kezdődően **az étkeztetés 1 adagra vetített irányadó önköltsége** Tiszavasvári Város Önkormányzata Képviselő-testülete **mindenkori határozatában az adott évre és feladatra megállapított önköltség összege.”**

1.2Felhívom a **Tiva-Szolg Nonprofit Kft. ügyvezetőjét és a Kornisné Liptay Elza Szociális és Gyermekjóléti Központ** intézményvezetőjét, hogy az 1. pont szerinti szerződésmódosításban foglaltak **figyelembe vételével szervezze a munkát**.

**2.1 Úgy dönt, hogy kezdeményezi -** úgyis, mint a*Tiszavasvári Településszolgáltatási és Vagyonkezelő Nonprofit Kft. tulajdonosi jogkör gyakorlója* - **a Tiszavasvári Város Önkormányzata,** és **a Tiva-Szolg Nonprofit Kft.**, mint 100 %-ban önkormányzati tulajdonú gazdálkodó szervezet **között** 2024. február 16. napján kelt **használati szerződés közös megegyezéssel történő megszüntetését, 2025. február 28. napjával.**

**2.2 Úgy dönt,** hogy a **bentlakásos szociális ellátásokhoz – idősek otthona és fogyatékos személyek otthona - kapcsolódó étkeztetési** feladatellátás **kiadagolás és kiosztás részfeladatai ellátásához szükséges,** a Tiva-Szolg. Nonprofit Kft. tulajdonát képező ingóságok **ingyenes használatát** biztosítja a Kornisné Központ részére.

**3. Elfogadja,** úgyis, mint a*Tiszavasvári Településszolgáltatási és Vagyonkezelő Nonprofit Kft. tulajdonosi jogkör gyakorlója* és a *Kornisné Liptay Elza Szociális és Gyermekjóléti Központ**fenntartója*, **az 1.1 pontban meghatározott közszolgáltatási szerződés módosítását**, jelen határozat 1. melléklete szerinti tartalommal.

**4. Elfogadja,** úgyis, mint aTiszavasvári Településszolgáltatási és Vagyonkezelő Nonprofit Kft. tulajdonosi jogkör gyakorlója **a Tiszavasvári Város Önkormányzata,** és **a Tiva-Szolg Nonprofit Kft.**, mint 100 %-ban önkormányzati tulajdonú gazdálkodó szervezet **között** létrejött **használati szerződést megszüntető okiratot,** a határozat 2. melléklete szerinti tartalommal.

**4. Az „engedélyezett álláskeretet” a Kornisné Liptay Elza Szociális és Gyermekjóléti Központ költségvetési szervnél az alábbiak szerint módosítja:**

***A Kornisné Liptay Elza Szociális és Gyermekjóléti Központ*** *álláshelyeinek számát 4* ***fővel******növeli, azzal hogy az álláshelyekhez bérelőirányzatot nem biztosít.***

Határidő: azonnal Felelős: Balázsi Csilla polgármester

**5. Felhívja a Kornisné Liptay Elza Szociális és Gyermekjóléti Központ** intézményvezetőjét,hogy:

- végezze el az intézmény **szervezeti működési szabályzatának felülvizsgálatát**, és döntési javaslatát küldje meg az étkeztetési feladatellátás vonatkozásban felmerülő feladataival összhangban történő módosítás érdekében;

* a fogyatékos személyek bentlakásos ellátása vonatkozásában a **Schlacta Margit Nemzeti Szociálpolitikai Intézet felé -** a finanszírozási szerződésben foglaltaknak megfelelően – amennyiben **szükséges, a tájékoztatást tegye meg**;
* a Kornisné Liptay Elza Szociális és Gyermekjóléti Központ 4440 Tiszavasvári Vasvári Pál út. 87. szám alatti székhelyén működő **tálalókonyha üzemeltetésének változása miatt a** szükséges bejelentést Tiszavasvári Város Jegyzője felé tegye meg.

Határidő: azonnal Felelős: Makkai Jánosné intézményvezető

6. **Felkéri** a **Tiva-Szolg Nonprofit Kft. ügyvezetőjét**, hogy

- az érintett munkavállalók jogviszonyával kapcsolatos munkáltatói intézkedéseket tegye meg;

* a Kornisné Liptay Elza Szociális és Gyermekjóléti Központ 4440 Tiszavasvári Vasvári Pál út. 87. szám alatti székhelyén működő tálalókonyha használatához szükséges bejelentést Tiszavasvári Város Jegyzője felé tegye meg;
* készítsen aktuális vagyonleltárt tekintettel a **bentlakásos szociális ellátásokhoz – idősek otthona és fogyatékos személyek otthona - kapcsolódó étkeztetési** feladatellátás **kiadagolás és kiosztás részfeladatai tekintetében**, és a 2025. február 28. napján érvényes vagyonleltár alapján, **a kiadagolás és kiosztást szolgáló feladatellátást szolgáló ingóságok ingyenes használatba** **adásában működjön közre.**
* a használati szerződés megszüntetésével járó kötelezettségeinek tegyen eleget, a helyiségeket tisztán, rendeltetésszerű használatra alkalmas állapotban használatba adó részére adja vissza.

Határidő: azonnal Felelős: dr. Groncsák Andrea ügyvezető

7. Felhatalmazza a polgármestert

7.1. a 3. pont szerinti **közszolgáltatási szerződés** **aláírására;**

7.2. a 4. pont szerinti **használati jog megszüntetésről szóló szerződés** aláírására.

8**.** Felkéri a polgármestert, hogy a Képviselő-testület döntéséről írásban értesítse a Tiva-Szolg Nonprofit Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

Határidő: azonnal Felelős: Balázsi Csilla polgármester

1. melléklet a …/2025.(II.20.) Kt.sz. határozathoz

**KÖZSZOLGÁLTATÁSI SZERZŐDÉS**

**1. számú módosítása**

Mely létrejött *egyrészről* **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15 képviseli: Szőke Zoltán polgármester) - a továbbiakban: **Önkormányzat -**,

*másrészről* **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság,** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**

*harmadrészről* **Kornisné Liptai Elza Szociális és Gyermekjóléti Központ** (székhelye: 4440 Tiszavasvári, Városháza tér 4. adószáma: ……….……….. képviseli: Makkai Jánosné intézményvezető) mint együttműködő fél, továbbiakban: **Kornisné Központ**

* továbbiakban együtt: Felek - között

az alulírott napon és helyen az alábbi feltételekkel, Tiszavasvári Város Önkormányzata Képviselő-testületének „*a Kornisné Liptay Elza Szociális és Gyermekjóléti Központ étkeztetési feladatainak ellátására kötött szerződések módosításáról*szóló **…**/2025. (II.20.) Kt. határozata (mely a ../2025. (II.20.) számú alapítói határozatnak minősül) alapján a következők szerint:

1.Felek aMagyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján az **alábbi önkormányzati közfeladatok** ellátására – 2023. május 26-n kelt - **közszolgáltatási szerződést kötöttek**:

**Kornisné Liptay Elza Szociális és Gyermekjóléti Központ által biztosított**

* bentlakásos szociális ellátásokhoz: **idősek otthona és fogyatékos személyek otthona**;
* a szociális alapszolgáltatás keretében nyújtott **szociális étkeztetés,** ide nem értve az étel kiszállítását

**ellátásokhoz kapcsolódó étkeztetési feladatok ellátása**.

2.Felek megállapodnak abban, a közöttük létrejött, 1.1 pont szerinti szerződést - Tiszavasvári Város Önkormányzata Képviselő-testülete …/2025. (II.20.) Kt. számú határozata alapján – **2025. március 1. napjától az alábbiak szerint módosítják**:

**„1.2** A Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján **az önkormányzat** az **alábbi önkormányzati közfeladatok** **ellátására a Tiva-Szolg Nonprofit Kft-t jelöli ki:**

**Kornisné Liptay Elza Szociális és Gyermekjóléti Központ által biztosított**

* bentlakásos szociális ellátásokhoz - **idősek otthona és fogyatékos személyek otthona - ellátásokhoz kapcsolódó étkeztetési feladatok ellátását, mely magában foglalja az étel elkészítését és a Kornisné Központba történő kiszállítását**;
* a szociális alapszolgáltatás keretében nyújtott **szociális étkeztetést,** ide értve az étel kiszállítását is”

„**3.2.2** **Jelen szerződés hatályba lépésétől** kezdődően **az étkeztetés 1 adagra vetített irányadó önköltsége** Tiszavasvári Város Önkormányzata Képviselő-testülete **mindenkori határozatában az adott évre és feladatra megállapított önköltség összege.”**

3. A szerződés jelen módosítással nem érintett rendelkezései változatlan tartalommal hatályban maradnak.

4. Jelen szerződést Tiszavasvári Város Önkormányzata Képviselő-testülete …/2025. (II.20.) Kt. számú határozatával hagyta jóvá.

5. Szerződő Felek kijelentik, hogy a jelen szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 eredeti példányban.

Tiszavasvári, 2025. …………………..

………………………………… ……………………………

**Tiva-Szolg Nonprofit Kft. Tiszavasvári Város Önkormányzata**

**Dr. Groncsák Andrea Balázsi Csilla**

**ügyvezető polgármester**

Pénzügyi ellenjegyző:

….…………………………..

…………………………………………………………..

**Kornisné Liptay Elza Szociális és Gyermekjóléti Központ**

**Makkai Jánosné intézményvezető**

Pénzügyi ellenjegyző: ……………………………..

2. melléklet a …/2025. (II.20.) Kt. számú határozathoz

**HASZNÁLATI SZERZŐDÉST MEGSZÜNTETŐ OKIRAT**

amely létrejött a Tiszavasvári Város Önkormányzata Képviselő-testülete …/2025. (II.20.) Kt. sz. határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: **Szőke Zoltán polgármester**

adóigazgatási azonosító száma: 15732468-2-15

mint **Használatba adó** másrészről

Név: **Tiva-Szolg Nonprofit Kft.**

Székhelye: 4440 Tiszavasvári, Báthori u. 6.

Képviselője: Dr. Groncsák Andrea ügyvezető

Cégjegyzék szám: 15-09-06312

E-mail: groncsakandrea@gmail.com

mint **Használatba vevő** , - továbbiakban **együtt: Felek** között, valamint

Név: **Kornisné** **Liptay Elza Szociális és Gyermekjóléti Központ**

Székhelye: 4440 Tiszavasvári, Vasvári Pál út 87. szám

Képviselője: Makkai Jánosné intézményvezető

adószáma: ……………………………….. – továbbiakban: Kornisné Központ

mint Együttműködő partner között az alábbiak szerint:

1. Felek 2023. július 1. napjától 2028. június 30. napjáig tartó használati szerződést kötöttek a 4440 Tiszavasvári, Vasvári Pál u. 87. sz. alatti 820 hrsz-ú ingatlan egyes helyiségei használatára.

**2.1. Szerződő Felek kinyilatkozzák**, hogy közöttük 4440 Tiszavasvári, Vasvári Pál u. 87. sz. alatti 820 hrsz-ú ingatlan egyes helyiségei használatára létrejött - 2024. február 16. napján kelt, 18/2024. (II.15.) Kt. számú határozattal jóváhagyott - használati szerződést **közös megegyezéssel megszüntetetik, 2025. február 28. napjával.**

2.2. Felek kijelentik, hogy a szerződés megszüntetése vonatkozásában egymással elszámolnak.

3. Jelen okiratban nem szabályozott kérdésekben a Ptk. irányadó rendelkezéseit kell alkalmazni.

4. Szerződő Felek jelen szerződést elolvasták, s mint akaratukkal mindenben megegyezőt helybenhagyólag aláírták.

Tiszavasvári, 2025. …………………. ….

…………………………………… ……………………………………

**Használatba adó Használatba vevő**

**Tiszavasvári Város Önkormányzata Tiva-Szolg Nonprofit Kft.**

**képviseli képviseli**

**Balázsi Csilla dr. Groncsák Andrea**

**polgármester ügyvezető**

-----------------------------------------------------------------------

**Kornisné** **Liptay Elza Szociális és Gyermekjóléti Központ**

**képviseli Makkai Jánosné intézményvezető**