**ELŐTERJESZTÉS**

**Tiszavasvári Város Önkormányzata Képviselő-testülete**

**2025. február 20-án**

**tartandó rendes ülésére**

Az előterjesztés tárgya: **A JCB munkagép ÉRV Zrt. részére történő bérbeadásáról**

A napirend előterjesztője (előadó): Balázsi Csilla polgármester

Az előterjesztést készítette (témafelelős): Petruskáné dr. Legeza Tímea aljegyző

Az előterjesztés iktatószáma: TPH/3345/2025.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2025. február 18.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**A JCB munkagép ÉRV Zrt. részére történő bérbeadásáról**

**Tisztelt Képviselő-testület!**

A Tiszavasvári és Szorgalmatos települések **víziközmű rendszerének üzemeltetésére 2023. január 1. napjától kijelölt közérdekű szolgáltató** **– az ÉRV**. **Észak-magyarországi Regionális Vízművek Zrt**. – részére **bérbeadásra** került a Tiszavasvári (82 %) és Szorgalmatos (18 %) önkormányzatok tulajdonában lévő, **két JCB nehézmunkagép,** a Képviselő-testület 57/2023. (II.23.) Kt. számú döntése alapján.

A bérleti szerződés 2023. március 27. napján aláírásra került a felek – Tiszavasvári és Szorgalmatos Önkormányzata, valamint az Érv. Zrt. – által. A Képviselő-testület 320/2023.(XI.30.) Kt. számú határozattal a bérleti jogviszony 1 év időtartammal - **2024. január 1.- 2024. december 31. napjáig – tartó meghosszabbításáról döntött, azzal, hogy a szerződés tárgyát 2024-ben már csak egy darab -** JCB 3 CX YLE-193 **- munkagép képezte.**

Jelenleg a Képviselő-testület döntése alapján **folyamatban van a víziközmű rendszer állam részére történő térítésmentes átadása**, azonban amíg a szolgáltatást végző ÉRV Zrt. nem szerez jogerős működési engedélyt, továbbra is közérdekű üzemeltetőként látja el feladatát a településen.

Az ÉRV Zrt. jelezte, hogy a **JCB** **munkagép az általuk végzett munkához elengedhetetlen, és pótlása több időt vesz igénybe**, ezért kérte, hogy **járuljon hozzá a testület a további bérbeadáshoz.**

A bérbeadás **változatlan feltételekkel**, a korábbi alapszerződés módosításával történne, **1 év határozott időtartamra, 100.000 Ft. /hó bérleti díj ellenében. A** bérlő kötelezettsége és költsége a bérelt munkagép rendszeres szervizelése, karbantartása a szerződés időtartama alatt.

Fentiek alapján kérem a Képviselő-testületet, hogy előterjesztésemet megtárgyalni, határozat-tervezetemet elfogadni szíveskedjenek.

Tiszavasvári, 2025. február 18.

**Balázsi Csilla**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**………/2025. (II. 20.) Kt. számú**

**határozata**

**A JCB munkagép ÉRV Zrt. részére történő bérbeadásáról**

Tiszavasvári Város Önkormányzata Képviselő-testülete „*A JCB munkagép ÉRV Zrt. részére történő bérbeadásáról”* szóló előterjesztést megtárgyalta és az alábbi döntést hozza:

**I**. Mint az önkormányzati vagyonnal kapcsolatos tulajdonosi jogok gyakorlására jogosult, **kezdeményezi Tiszavasvári Város Önkormányzata** (4440 Tiszavasvári, Városháza tér 4. képviseli: Balázsi Csilla polgármester)**, Szorgalmatos Község Önkormányzata** (4441 Szorgalmatos, Pacsirta u. 18/A. képviseli: Fülöp Adrián polgármester) és az **ÉRV. Északmagyarországi Regionális Vízművek Zrt.** (3700 Kazincbarcika, Tardonai út 1. képviseli: Lőrinc Ákos vezérigazgató) között a **JCB 3 CX YLE-193 munkagép** bérletére vonatkozó **bérleti szerződés megkötését, az alábbi feltételekkel:**

- a bérleti díj összege 100.000 Ft./hó+ÁFA;

- a bérleti díj a két tulajdonos között vagyoni hányaduk arányában, az alábbiak szerint oszlik meg:

Tiszavasvári Város Önkormányzata 82,0 %

Szorgalmatos Község Önkormányzata 18,0 %

* a bérleti szerződés **határozott időtartamra**, 2025. január 1. napjától 2025. december 31. napjáig jön létre;
* bérlő kötelezettsége és költsége a bérelt munkagépek rendszeres szervizelése, karbantartása a szerződés időtartama alatt.

**II.** Mint az önkormányzati vagyonnal kapcsolatos tulajdonosi jogok gyakorlására jogosult, **hozzájárul** ahhoz, hogy az **ÉRV. Északmagyarországi Regionális Vízművek Zrt.** mint bérlő részére **üzembentartói jog kerüljön bejegyzésre a JCB 3CX YLE-193 járműre** vonatkozóan, a bérleti szerződés időtartamára.

**III.** Felhatalmazza a polgármestert a bérleti szerződés és az üzembentartói megállapodás aláírására.

**IV.** Felkéri a polgármestert, hogy a döntésről értesítse **Szorgalmatos Község Önkormányzatát** és az **ÉRV.** **Északmagyarországi Regionális Vízművek Zrt.** képviselőjét.

**Határidő:** azonnal **Felelős:** Balázsi Csilla polgármester