HATÁROZAT-TERVEZET

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**../2025. (II.20.) Kt. számú**

**határozata**

**szándéknyilatkozat a Tiszavasvári Váci Mihály Gimnázium működéséhez biztosítandó támogatásról**

Tiszavasvári Város Önkormányzata Képviselő-testülete a *„Szándéknyilatkozat a Tiszavasvári Váci Mihály Gimnázium részére biztosítandó működési támogatásról***”** tárgyban előterjesztést megtárgyalta, és az alábbi határozatot hozza:

1. **Kinyilatkozza, hogy támogatja** a Tiszavasvári Református Egyházközség 2025. február 19. napján benyújtott kérelmében foglaltak alapján, hogy a **Tiszavasvári Váci Mihály Gimnázium** (4440 Tiszavasvári, Hétvezér utca 19. sz.) a **Tiszavasvári Református Egyházközség fenntartásába kerüljön.**

2. **Amennyiben** a Tiszavasvári Váci Mihály Gimnázium a **Tiszavasvári Református Egyházközség fenntartásába kerül**, **szándékában áll** – legfeljebb a fenntartóváltásától számított 5 évig – a **Tiszavasvári Váci Mihály Gimnázium** **működési kiadásainak biztosításában közreműködni**, az intézmény költségvetésében jelentkező hiány mértékéig, **de legfeljebb évi 20 millió forint erejéig**. Ennek feltétele, hogy **az önkormányzat mindenkori költségvetésében a támogatás fedezete rendelkezésre álljon és a támogatás biztosítása** az önkormányzat kötelező feladatellátását ne veszélyeztesse.

E határozat **hatályba lépésének feltétele, hogy**

* **a Tiszavasvári Váci Mihály Gimnázium fenntartói feladatai átadásra kerüljenek a Tiszavasvári Református Egyházközség részére, és**
* a felek a támogatás biztosítására **támogatási szerződést kössenek** e határozatban meghatározott feltételek mentén**,** melynek részleteiről előzetesen megállapodnak.

**Határidő:** esedékességkor **Felelős:** Balázsi Csilla polgármester